PRILOGA 1

**OBČINA IZOLA - COMUNE DI ISOLA**

**OBČINSKI SVET**

Številka: 3505-6/2009

Datum:

**Merila za obravnavo pobud, ki se nanašajo na umestitev kmetij v nadaljnji postopek izdelave Občinskega prostorskega načrta (OPN) Občine Izola**

1. **merilo:**

Pobudnik mora imeti v lasti oz. v zakupu najmanj 1 ha primerljive kmetijske površine.

Za 1 ha primerljive kmetijske površine se šteje:

- 1 ha zemljišč, ki so po dejanski rabi v zemljiškem katastru evidentirana kot kmetijska zemljišča in imajo boniteto zemljišč v skladu s predpisi, ki urejajo evidentiranje nepremičnin (v nadaljnjem besedilu: boniteta), od 50 do 100,

- 2 ha zemljišč, ki so po dejanski rabi v zemljiškem katastru evidentirana kot kmetijska zemljišča z boniteto od 1 do 49, ali

- 8 ha zemljišč, ki so po dejanski rabi v zemljiškem katastru evidentirana kot gozdna zemljišča.

Pobudnik mora biti lastnik zemljišča, na katerega se umeščajo objekti kmetije.

Pobudnik, ki ni lastnik zemljišč, na katerih namerava graditi kmetijo, mora dokazovati pravico graditi ali zakup zemljišč za obdobje najmanj 10 let in soglasje lastnika zemljišč za vložitev pobude.

1. **merilo:**

V kolikor se obdelovalne površine pobudnika nahajajo na več različnih območjih občine, se gradnja kmetije predvidi na največjem zaokroženem območju obdelovalnih površin, in sicer na parcelah z boniteto < od 51. V kolikor na največjem zaokroženem območju ni možno zagotoviti zemljišča z boniteto < od 51, se gradnja kmetije predvidi na naslednjem večjem zaokroženem območju, kjer je boniteta nižja od 51.

1. **merilo:**

Pobudnik za umestitev kmetije mora izpolnjevati pogoje za nosilca kmetije po Zakonu o kmetijskih zemljiščih in Zakonu o kmetijstvu.

**Župan**

**mag. Igor KOLENC**